Sergelida piyodani urib yuborib, voqea joyidan yashiringan haydovchi ushlandi

27- yanvar kuni soat 15.30 larda Sergeli tumani, Yangi Sergeli ko‘chasida noma’lum haydovchi Cobalt rusumli avtomobilini boshqarib ketayotib, piyodani urib yubordi. Bu haqda IIBB matbuot xizmati ma’lum qildi.

Mazkur yo‘l transport hodisasi natijadasida piyoda — 1951-yilda tug‘ilgan ayol tez tibbiy yordam ko‘rsatish klinikasiga olib borildi. Haydovchi piyodaga tibbiy yordam ko‘rsatmay va ichki ishlar organlariga xabar bermay, YTH joyidan ketib qolgan.
29-yanvar kuni Toshkent shahar IIBB YHXB xodimlari tomonidan olib borilgan qidiruv tadbirlari natijasida mazkur haydovchi 1984-yilda tug‘ilgan erkak ekanligi va u o‘zining boshqaruvidagi mashinada bo‘lganligi aniqlandi.